**Бет бұру.**

Малколм Магджеридж

*«Иса:— Саған өте маңызды шындықты айтып тұрмын: кімде-кім қайтадан туылмаса, Құдайдың Патшалығын көре алмайды, — деді». (Жохан 3:3)*

Мен бұл кісіні ешқашан кездестірген емеспін, алайда оның сексен жеті жасқа келіп қайтыс болғаны жайлы, газетте жазылғанын оқыған кезде, іштей қатты мұңға батып, қайғырдым. Малколм Магджеридж жас кезінде өте сөзге шешен болған. Ол үшін ешкімніңде қоғамда қандай дәрежеде тұрғаны немесе қандай билігі бары маңызды болған емес. Малколм британдық монархты «сабынды опера» деп атаған және американың президенті Дуайтені, Д. Эйзенхаурдің «пайдасыз кәрі президент» деп атағанындай, жазып қалдырған. Малколм Лондонда «Соққы» деп аталатын әзіл-ысқақ журналын шығара бастағанда, ол өте көп нәрселерді жазды, сондықтан оқып отырған оқырмандардың бет-жүздеріне күлкі үйірді.

Жас марксист ретінде ол Ресейге аттанды, сол жерде екі жыл тұрды. Содан соң қайтып келді де, керемет бестселлер кітап жазды, ол жерде бүкіл капиталистік жүйені әшкереледі. Магджериджді керемет сөздің ұстасы, скептик және либерал деп атауға әбден болады. Ол қоғамның екі жүзділігін және тек қана сыртқы көрініске көңіл бөлетінін дәлелдермен жаза білді. Өзінің скептикалық өмірінде, батыстың өмір салтына қарсы тұрып, күреса алды, әрі Құдайдың ойын толықтай жоққа шығарды, өйткені ол тек қана ғылым мен саясатқа арқа сүйейтін еді.

Кейінрек, ол іштей күман келтірген уақыттарында, бәрінен жасырынып, құпия барып Киелі Кітап оқитынын мойындады. Шын мәнінде оның өзінің айтуынша, ол өмір бойы сол Кітапты оқыған; ол Мысырда, Үндістанда, КСРОда және әрине өзінің туған үйі, Британияда болғанда оқыған. Ол өзіне төрт Ізгі Хабардан «жаңа әлем ашты», бұл жиырмасыншы ғасырдың адамдарының өмірінен мүлдем өзгеше. Өзінің «Мойындау» деген кітабында, жасы сексен төртке келгенде, Малколм Киелі Кітаптың ішінен көбінесе Мәсіхтің қиналыстары жайлы жерлерді белгілеп қойғаны және сол беттерде оның көз жасының іздері бар екені туралы мойындап жазған.

Магджеридждің жан-жақты өмірлік тәжірбиесі скептикалық түсінікке күман келтіріп, оны қалдыруға әкеп соқты. Екінші Дүниежүздік соғыс кезінде, ол Мозамбикте британдық барлаушы болып жұмыс істеді. Сонда қатты күйзеліске түсіп, жас болсада өз өміріне қол салмақшы болып, өзенге батып кеткісі келді. Ол суға түсіп, ең терең жеріне бара жатқанда, алыстан жап-жарық сәулені көрді, сөйтіп ол жағаға қайтып келуге мәжбүр болды. Малколм Магджеридж суға батқан жоқ, әрі сол күні Мәсіхті де қабылдаған жоқ.

Тереза Ана оның өмірінде үлкен із қалдырды, өйткені оның өз-өзін бағыштағаны үлгі ретінде болды, одан Мәсіхтің бейнесін көрді. Орыс мәсіхшілерімен бірге Малколм Құдайға табынғанда, оларда оған қатты әсер етті. Олармен қарым-қатнастан кейін ол былай жазды; «Иса, мәсіхшілік сенімді елу жылдан бері қудалап жатқан елде, мен Саған жақын болғым келеді».

1972 жылдың 27 қарашасында Малколм римкатоликтер қауымына қабылданды, алайда сол күні оның тәубеге келген күні емес. Сол қадамы арқылы адамдардың тәни болмыстары мен күнәларын әшкереледі, сөйтіп қайта-қайта өзінің өміріндегі түсік жасауға қарсы болған көз-қарасына негіз таба білді.

Оның өлімі жайлы журналдардың бірі мынадай сөздер жазды; «Өткен аптада сексен жеті жасында оның өмірі үзілді...». Жоқ, Магджеридж үшін, оның өмірі енді басталған еді.

Өзінің «Мәсіх және бұқаралық ақпараттар құралдары» деген кітабында, ол былай жазды; «Әдеттегі қария кісілер секілді, мен түнде жиі оянып, өзімнің денемде жартылай болатынмын, сөйтіп өзімнің төсегімде қартайып кеткен, әбден шаршаған денемді көретінмін, осы денемді жақында қалдырып, көкке кетемін. Мен алыстан көктен шыққан жарықты көрдім, ол Августин айтқандай Құдайдың Қаласынан көрінген Нұр еді». Сол алыстан, көктен сәуле секілді көрген жарық, енді кәрі британдық журналисттің өмірінде шынайы көрінді.

Елші Пауылдың айтқанындай; «Сол сияқты, біздің қазір көргеніміз Айнадағы көмескі бейне іспетті, Ал болашақта бетпе-бет анық көреміз. Қазіргі білетінім тек қана шектеулі, Ал Құдайдың мені толық білетіні секілді, Бәрін де толықтай білемін сол кезде». (1Қорынттық 13:12). Малколм Магджеридж жоғарыланды, сөйтіп сексен жеті жасында көкке бару үшін ылайықты болды. Ол үшін өмір енді ғана басталды.